text: Llika apnaqas utjayktan uka yatiyäwinakx kunayman amtampiw kuwirnunaka, tilikumunikasyun imprisanaka, alakipir priwar imprisanaka, wali uñt’ata tiknulujik imprisanaka (Facebook, Amazon, Apple, Netflix ukat Google), jan walt’ayirinaka (suma amtaninakax utjarakiwa), jan ukax arkanaqir mä nayra muniris ukanakax munapxi.
text: #000000
text: Llikanx khithïpktanti ukx qurirjamaw uñjapxañasa. Sutisa, qhipa sutisa, kawkhankirisa, chimpu jakhu, jawsañ jakhu, ajanusan jamuqapa, ukat juk’ampinakax jamasaruw imañasa. Kuna iramintanakxay apnaqstan ukarjamax may may jark’aqasiñanakaw utji, sañäni aruskipañ llikanakanx k'ari sutimpiw qillqayasna (ukat jan Facebookax apnaqañjamati), jark’aqasiñatakix apayañ aplikasyun apnaqañasawa, sañäni Signal (Milpa 6), Tor (Milpa 8) ukatx VPN (Milpa 33), ukat aruskipañ llikanakar janïra jamuqanak apkatkasinx qhana amuyur puriñawa, jaqinakatï ajanunakap jan taqinin uñjañap munkchixa, Obscurecam (Milpa 36) aplikasyun chhaqtayañatakix apnaqsna.
text: #000001
text: Jichhürun llikankir uraqpachanx, sapakut yatiyäwinak uñartayañax kunanaks apanispa ukanak amuyañax janiw jasäkiti, ukjamax kuntï uñt’ayktana ukat kuntï jamasar imasiñ munktan ukanakx uñjañasapuniwa.
text: #000002
text: Kunjamti yaqhanakat jark’aqastan uka kipkarakiw masinakasats wila masinakasats khitinakampitix aruskipktan jupanatakats amuyasiñasa. Ukatakix wakisiw jan khitin amuykay chimpunakanïpxañasa (Milpa 7), niyakiti maynix imaylusar mantaspa ukax luräwinakasamp qillqanipkistu ukampxat jasakw yatispa. Jäll akjam yatiyäwinakat jark’aqasiñatakix yaqha imayl apnaqañaw wali (Milpa 2) jan ukax GPG (Milpa 10) ukampiw imaylus chimpuñasa. Atamirinakasan imat yatiyäwinak jark’aqañatakix imañawja jan ukax sistima upiratiwu ukan utjiri karpitasx Veracrypt (Milpa 34 ukampiw chimpusna jan ukax (Milpa 1) ukampis jawsañas chimpuraksnawa.
text: #000003
text: Yaqha wakiskir amuyux janiw waythapirinakax jist'arañati ni (Milpa 9) apayanaka jan ukax imaylutuq katuqktan uka imat apthapitanakas apaqañati, ukjamïpanx tispusitiwusan yatiyäw utjkis uk yaqha jaqiw uñjaspa. Akjam jan walt’ayirinakat jark’aqasiñatakix qillqat apayankistu juparux yaqhatuqiw jaysna (jan uñt’at jaqïchi jan ukax waythapirix justupak apayasinchi ukax janipuniw limt'añati ni apaqañasa), mä laq’ut jark’aqir (Milpa 35) ucharaksnawa. Atamirinakasatakix inak chimpun sistima upiratiwu ukaruw sarsna, sañäni Ubuntu (Milpa 17) jan ukax Debian (Milpa 18) ukanak uchapxsna. Ukanakax suma jark'aqatawa kunati waljaniw uñakipasipki ukat jichhaptayasipkapuniwa, lisinsyapax ukatakjamätapata.
text: #000004
text: Yaqha askin jark’aqasiñatak saraxa qawqha yatiyäwxay utjaystana ukjamarjamaw sapakutjam jark'aqat waraqäwinaka ukx lurañama. Paya chiqaruw imañasa (imañawja kat USB), sañäni atamirisamp chik muchilasar apktan uka USB ukar mä jark'aqat waraqäwi imañax janiw askïkiti, niyakiti muchila chhaqhayasn ukax paypach chhaqhaysnaxa.
text: #000005
text: Janiw taqpach llikan jark’aqasiñanakax wakiskiri iramintanak ajlliñatjamäkiti jan ukax atamirisa jan ukax imaylus chimpuñatjamäkarakisa. Jark’aqasiñ sañx muniwa kunapachati chimpus qillqanttan ukhax janiw khitis uñjañapäkiti, maysatx jawsañassa ukjamarak atamirissa janiw lunthatayasipxañasäkiti.
text: #000006
text: Yatiyäwinak juk’amp uñt’ayañax warminakatakix juk’amp asxarañjamawa, arkanaqañamp warmir chachar yanqhachañamp llikan utjatapata.
text: #000007
text: Llika jark'aqäwi ukax janiw mä yäkiti, jan ukasti mä sarxarüwiwa. Juk’at yatiqañaw aski, machaq iramintanak apnaqañatakix janiw asxarayasipxañasäkiti ni jayrasipxañasäkisa. Akatuqit yaqhanakamp aruskipaña, pächasiñanak uñt’ayaña ukat taqinpach askichäwinakamp yaqhanakamp thaqhañax wakiskiriwa.
text: #000008
text: Jan amuykay chimpuxa, llikan yatiyäwisamp aruskipäwisamp jark’aqi.
text: #000011
text: Mayïri: Mä jan amuykay chimpux akjamat jark’aqiristama:
text: #000012
text: Juman jan iyawsat jaqinakax janiw kuñtamar mantapkaniti.
text: #000013
text: Jan akjam chimpunak apnaqamti, janiw akjam chimpu apnaqkasmati:
text: #000017
text: Yaqha jaqin qillqañ ch'amäñapatakix jan amuykay jach'ar sarir qillqäñapawa.
text: #000021
text: -Jan sutima jan ukax mayni munat wila masiman sutip uskumti
text: #000023
text: Akjam chimpunak uñstayañax mä juk’a ch’amaspaxa, tiknulujiyax juma jak’ankaskiw ukatx yanapt’iristamwa. Uka ukanx jutir waythapirin jikxatkäta uka llikankir iramintampiw jark'aqir chimpunakam uñartayasma: 
text: #000024
text: Phisqïri: Chimpumax kunja jan amuykayas uk yant’aña.
text: #000025
text: Ukjaruxa chimpunak uñstaykta, uñartaykta ukax kunja jan amuykayapunis ukwa uñjasma. Uka lurañatakix yaqha llikankir iramintaw utji, ukx inakiw apnaqasma ukjamarak chimpumax kunja ch’amanis uksa uñjasma.
text: #000026
text: Munat thaqhir lnternetamanx manqhäxankir waythapir qillqt’asma: 
text: #000027
text: Kawkïr tiknulujiku jan ukax qillqattuq uñstaykta uka chimpxat lup'isax payachasiskaksta ukaxa, yaqha mantañ munki (lunthatatati) uka uñjañatakix aknïr waythapiriruw mantasma: 
text: #000029
text: Markanakasatx walja p’iqinchirinakaw yaqha p’iqinchir masinakapamp yatiykipasiñatakix mä (Smartphone) jawsañ apnaqapxi, uka kipkarakiw aktiwistanakas yaqhanakasa; llikan yatiyäwinak thaqhaña, yatiyäw ch'iqiyaña, yatiyäwinak apayaña jan ukax katuqañatakisa. Jawsañas chhaqhayasna jan ukax lunthatayasna ukhax janiw walt’aykistaspati, uka jan walt’äwinakat jan jark'aqkstan ukax walja jan walt’äwinakaw utjaspa. Jawsañanakasatakix pantalla jark’antat jist’arir chimpuw nayr uchaña. Taqi ukanak lurañatakix jawsañan phawrika mayjt’ayäwip thaqhañamawa, manqhäxan qillqatäkis ukarjama:
text: #000031
text: Iwxäwinakarjamax amtasiñasawa, jawsañasan jark’at mayjt’ayañ pachaxa, 10 qillqan jan khitin amuykay jark’aqat chimpu apnaqañx amtasiñasapuniwa; sañäni: pacha mama uka arux niya 13n qillqaniwa. Uka kipkarakiw jach’a qillqanaks jisk’a qillqanaks jakhunaks qillqanak taypir uchasma, sañäni A qillqarux 4 jakhumpiw lantisma. Ukat chimpux akjamäniwa: L4 P4ch4 M4m4 Jichha, janiw inamayäkaniti, wakiskiriwa.
text: #000032
text: Aktiwismu unxtasiwiru jan ukax mä jikthaptäwir chikanchasta ukax nayr mayawjan jikisiñ amtañäni.
  Jawsañan utjkistu uka yatiyäw yaqhawjar waraqasipuniñäni.
  Jawsañasatx janiw wakiskir yatiyäw pichsuñasäkiti.
text: #000033
text: ¡Mä chimput tispusitiwump yatiyäwimpix askin apnaqañawa!
text: #000034
text: Jawsañam chhaqhaspa sakiñäni, jan ukax kawkharus armt’asisma. Mayni jan uñt’atax nayraqatx jumxat yatiyäwima, jamuqama, imayluma, imatanakama, juk’ampins qillqatanak apayktas qatuqtas ukpun thaqtaspaxa. Chimpump apnaqäta ukax janiw khitis jumxat yatiyäwir mantañ atkaniti; niyakixay wasitamp apnaqañatakix qalltayapxañapäniwa ukat jawsañan taqpach yatiyäwiw pichstani.
text: #000035
text: Jawsañ tispusitiwum chimpuñatakixa, phawrika mayjt’ayäw taypin thaqham:
text: #000036
text: QILLQATA: Jichhürunakanx phawrikanakatx jilpach tispusitiwunakaw chimpusiñampix jutxi, hardware ukatx software ukanakaw ukjam juti, yapt'a mimuryanakax yaqhäskiwa.
text: #000037
text: Janïr jawsañ chimpkasinxa, aka amtanakamp phuqhañamawa:
text: #000038
text: Yatiyäwinaka, juk’amp yatiyäwinaka, Internetan kawkja chiqansay thaqhañäni, sapa limt'atat yatiyäwis uñartaytana kawkïrinakti jach'a kurpurasyunanakaw wal munapxi.
text: #000039
text: Aka yatiyäwinakax llikan khitïtans uk qhananchi ukat thaqtan uka chiqanakan mä llikar takt'atjam jaytanxa, ukjamïpanx ukwa juk'amp jark’aqapxañasa. Sañäni, mä phurmularyur yurïw uruma, utjäwima, marama, chachätat warmïtacha, kawkïr markankirïtasa, jamuqasa ukat juk’ampinak phuqhantañ mayktam ukja.
text: #000040
text: Llikan khitïtans uka may may jark'aqasiñ saranak taypinx may may jan uñt'ayiri ukat jark'at iramintanak llikan apnaqapxsna. Sañäni, aruskipañ llikanakanx yaqha sutinaka, chimpur aplikasyunanaka, yatiyanakar jark’antirinaka, VPN uksanam thaqhaña ukat chimput imaylunakamp apayanakamp apnaqapxsna.
text: #000041
text: Khithïtans uk jark’aqañ munstanxa, amuyañasarakiwa, masinakasamp aruskipktan jupanakar wakisiw jark’aqañaxa; purapat yatiyäw churasktan uka pachpa, sitïx aktiwista ukjamästan ukjax juk’amp jark’aqasiñasawa, niyas uma ukat ch’umi uraqi jark’aqksna ukjama. Ukatakix jan amuykay chimpunak uñartayasaw qalltasma, yaqhanakans jan amuykaya, iliktrunik yatiyasiñtuqinakamanx pä chillqtan awtintikasyun naktayañama, iliktrunik tispusitiwunakamanx apnaqkta uka apayanakx qalltat tukuykamaw chimpuñama, software VPN ukampipuni ukatx SSL sirtiphikarunakamp sirtiphikata uka jark'aqat chiqanakan thaqhañama. Aka jasa iwxt’anakampiw irnaqkta uka yatiyäwim jark’aqasma ukat jan khitins mantkay lurtaxa ukat jan mantañapaki jupanakarus jark’antaraktawa.
text: #000042
text: Imaylutuq yatiyasiñx marka irpirinakaw jilpach apnaqapxi, irnaqäwisana, sapür yatiyäwinakasana. Ukatpï, jaqinakar uñt’ayiri aktiwistästa ukax kunakiti yaqha imaylu inak apnaqañxat yatiñamax wakiskiriwa. Imatanakam jan amuykayañapatakixa, atamirimans jan ukax jawsañamans Veracrypt apnaqasma, kawknïriti tukumint karpitanaka, imatanaka, USB mimuryama, jan ukax imañawjpach jasak chimpuytama. Yaqhax mayx jan uñt’at waythapirinakarux janiw limt’añäkiti, phishing ukat qhisphiyasiñatakix janiw jan uñt’at laq’un imatanakax apaqañäkiti; imaylunakana jan ukax apayanakan purinispa; akanx khitinakampitix uñt’asktan jupanakat apayanitäspawa.
text: #000043
text: Anchapun yatiyäwim taqir uñacht’aykta ukhax wali asxarañjamawa, juk’ampis llika uksanx warminakaruw yanqhachapxi.
text: #000044
text: Atamirin akjam asxarayañanakat laq’unakat jark’aqasiñatakixa, inak laq’ut jark’ir uchasma ukampins janipuniw sapakut jichhaptayañ armasïtati. Mä atamirti apnaqkstaxa, inak chimpun sistima upiratiwunaka, Ubuntu jan ukax Opensuse ukaruw sarasma, uraqpachan ina software tamankirinakax uñakipasipki ukat jichhaptayasipkapuniwa, software ukan lisinsyapax ukatakjamätapata. Niyakixay llikankir yatiyäwis wakiskir jark’aqasiñanakatx arsuskstanxa, jark’aqas waruqtä ukhax (Backup) ukamp yanapayañax wakiskirirakiwa. Akax qawqha yatiyäwxay apnaqsta ukarjamarakiwa, machaqäpasaya, jasakïpasaya, jan armasis may may chiqanakar imañax wakiskiriwa, sañäni mä USB, anqa imaña jan ukax wali uñt'at qinaya uksarusa.
text: #000045
text: Ukampirusa, llikankir yatiyäwis jark'aqañax janiw iliktrunik tispusitiwunakasan juk'amp jark'aqir iramintanak apnaqañatjampunïkiti. Akjamanakats jark'aqasikiraksnawa, jawsañasana jan ukax atamirisan luratanak utjkis ukx janiw jan uñt'atampix uñjayañati, janiw pachpa jichha yatiyäwin tispusitiwunakax juntuk apañati, lusa qhana utjki uka uñjat chiqanamaw sarnaqaña ukat nuwt'asiñ yatiñas askikiskiwa.
text: #000046
text: Tantacht’asisaw jark’aqasiña, yatiyäw tuwaqaña ukat aruskipäwinakas chimpuñxat yatipxañasa, llika jark'aqäwi ukxat yanapt’asïwjamäspawa. Kunayman utjir iramintanak uñt’xasinx kawkïriti jasak apnaqañjamäki ukwa ajllisma.
text: #000047
text: Llikanx kunsay luraskañäni, munat wila masinakasamp aruskipaña, mä uñtañ uñjaña, mä rayru wakichäw wakiyaña, jan ukax tirichunakasar jan walt’ayirinakxat yatiyañäpasa, jark’aqatäpxañanakasax irnaqapktan uka tispusitiwunakax “walikïskiti» ukatjamawa. Malwaremp phishingimpit jark’aqasiñatakix pä wakiskir kamachiw utji: jawsañaru jan ukax atamirir software uchapktan ukata, ukat maynix mä pajinar mantam jan ukax mä imata jist’aram jiskistu ukanakat amuyasiñasapuniwa.
text: #000048
text: Kunas jan walt’ayir software jan ukax malwarexa
text: #000049
text: Yatitarjamaxa, jawsañaru jan ukax atamirir jan walt’ayki uka wakichäwiruw malware sutimp uñt’ata. Sañäni: chimpunaka jan ukax maynin imat jamuqanakapar mantaña jan ukasti llika pajinanakar yanqhachaña ukat juk’ampinaka. Jan uñt’at wakichäwinak uchstana, mä waythapir limt'stana jan ukasti mä imata apaqstan ukax malwarenïsnawa.
text: #000050
text: Uka wali uñt’ata malwaren uñacht’ayapax ransomware ukawa, tispusitiwunakasanx jan jiwasar jiskt'asakiw imatanak chimpu, ukatxa kutkatayañatakix lurapki jupanakax paylläw mayipxistu. Aka jan walt’ayirinakatx imatanakas kunjam yaqhawjar waruqasiñs yatstan ukakiw jark’aqasna.
text: #000051
text: Nayran uñacht'ayanakxat arsktan ukax taqitak malwarewa, jilpachax jan jark’aqasiñan tispusitiwunakaruw mantaspa.
text: #000052
text: Chiqanchat malwarexa, maysan mayni jaqir yanqhachañatakiw apnaqasi.
text: #000053
text: Kunar yanqhachañächiya (nayra qhuru muniri, irnaqäwin k’uk’u, mä yanqhachiri, mä kuwartilar saraña jan ukax uñaqir saraña), uka chiqanchat malwarex “jamas qhathun” alatawa jan ukax jiwasar jan walt'ayañatakix llika lunthatir imprisanakan NSO Groupjam luratawa.
text: #000054
text: “Ch'iyar qhathu”, uka samix jan wali ukat jisk’achañ amuyunakaniwa kunati chiji, axsaraña, jan wali, ch’amaka, yanqha jan ukax jan kamachirjam amuyunakaw churasi.
text: #000055
text: Chiqpachans uka arunakax yaqha amuykay arunakamp lantitaw chhaqtañapa. Sañäni; ch'iyar muyt'a saskapachax mä axsarañjam muyt'a saña, ch'iyar qhathu saskapachax jamas qhathu sas sutiyaña ukat ch'iyar lista saskapachax jan ukankir lista saraksnawa.
text: #000056
text: Aka chiqanchat malwaret jark’aqasiñax ch’amawa, sinti yanqhachirïtapata, ukampis apnaqktans uka wakichäwinaka jan ukax sistima upiratiwu ukan jan walt’äwinakax utjakipunïniwa: sistimasax ukatwa jichhaptayañapuni ukjamat juk’amp jark’aqasiñarus yanapt’istaspa.
text: #000057
text: Kunas phishing (ukat kunjams jark’asna)
text: #000058
text: Phising ukax mä sara ukjamaw mayni apnaqirin yatiyäwip lunthataspa, jan ukax nayran arsktan uka malwaren mayjt'anakapat mayïrimpiw piykataspa. Uka jan uñt’at imatanakax jan jist’arxañakiw wali (jan ukax jan munasakjamak piyatächi ukax mä uñt’atax mä qillqat apayanirakistaspawa). Wali wakiskirïchi ukax yaqhatuqnam jiskt'añaw aski (sañäni, jawsañar jawsaña).
text: #000059
text: Juk’amp yatiñatakix jark’aqasiñ iramintanakxat ullart’añaw kastill arun utji: 
text: #000060